Noves zones de jocs infantils al costat de les escoletes municipals de Bétera
07 de Gener de 2019

Les dos escoletes municipals de Bétera ja tenen parcs infantils perquè els veïns més menuts de Bétera juguen a l’eixida del col·legi abans d'anar a casa. En les últimes setmanes s'ha instal·lat un parc infantil al costat de l'Escoleta Municipal Josefa Guardiola i un altre al costat de l'Escoleta Municipal Xiquets.

Les dos zones infantils compten amb paviment de seguretat de cautxú per a la seguretat dels xiquets i xiquetes. L'àrea de jocs, sense barreres arquitectòniques, compta amb jocs pensats per a edats compreses entre 1 i 9 anys com un tobogan, rampa i panell educatiu. A més té moll adaptat, balancí i barra d'equilibri per a l'estimulació primerenca.

L'Ajuntament de Bétera, a través de la regidoria de Parcs i Jardins, ha invertit 5.000 euros en cada zona de jocs.